Document ID: /roh_data/filtered/fineweb-2-filterrobots_roh.jsonl.gz/26678

Suenter che tschients Chinais èn morts en consequenza d'ina infecziun cun il nov virus è l'American l'emprima unfrenda confermada cun in'autra naziunalitad.
Tenor il ministeri da l'exteriur a Tokio è er in Giapunais mort pervi da questa malsogna. Perquai ch'i avevia dentant dà difficultads cun la diagnosa, saja pneumonia – pia malcostas – vegnì inditgà sco raschun per sia mort.
Cruscheras rinforzan lur mesiras
Bastiments da cruscheras rinforzan lur mesiras cunter il virus da corona. Tenor la federaziun internaziunala da cruscheras cun sedia a Hamburg na dastgan passagiers e commembers da l'equipa betg pli ir sin cruscheras, sch'els èn stads ils davos 14 dis en la China. Plirs viadis vers la China èn vegnids redisponids u stritgads.
En l'entira China èn entant enturn 34'000 infecziuns confermadas. Passa 720 persunas èn mortas en consequenza d'ina infecziun cun il nov virus.
Ord l'archiv da SRF:
RTR novitads 09:00